Държавен вестник, бр. 66, 2009 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  66
5. образува в дела и преписки разпределените 
по отдели входящи документи;
6. извършва вписвания в съответните дело­
водни книги;
7. подрежда новопостъпили документи към 
висящите дела;
8. приема, съхранява и предава по принад­
лежност веществените доказателства; 
9. предава на прокурорите за решаване 
разпределения доклад;
10. следи служебно за изтичане на съответ­
ните процесуални срокове и уведомява за това 
прокурорите докладчици;
11. отговаря за подреждането и съхранява­
нето на делата в деловодството;
12. изпраща обратно делата и преписките, 
постъпили от други прокуратури, след приключ­
ване на преписката в съответната прокуратура;
13. предоставя справки по делата и препи­
ските;
14. подготвя и изпраща до съответната 
инстанция делата и преписките, по които са 
постъпили жалби;
15. архивира приключените дела и преписки;
16. извършва и други дейности, указани в този 
правилник, възложени от административния 
ръководител на прокуратурата, съдебния адми­
нистратор или от административния секретар.
(2) Деловодството във военно-окръжната 
прокуратура обслужва и военните следователи 
от същата прокуратура.
(3) В окръжните следствени отдели при 
окръжните прокуратури се води помощно 
деловодство.
(4) Служба „Регистратура и деловодство“ 
се ръководи от завеждащ административна 
служба, който е пряко подчинен на съдебния 
администратор.
Чл. 85. Компютърните оператори с деловод­
ни функции въвеждат данни в унифицираната 
информационна система на Прокуратурата на 
Република България относно всички преписки, 
досъдебни производства и относно цялата вхо­
дяща и изходяща кореспонденция на прокурату­
рата, както и извеждат справочната информация 
от унифицираната информационна система на 
Прокуратурата на Република България.
Чл. 86. (1) Съдебните секретари подпомагат 
дейността на прокурорите и следователите, 
като извършват компютърна обработка на 
документите, машинопис, изготвят протоко­
ли, удостоверения, служебни бележки и други 
книжа и при необходимост въвеждат данни 
в унифицираната информационна система на 
Прокуратурата на Република България.
(2) Съдебните секретари във военно-окръж­
ните прокуратури, освен функциите по предход­
ната алинея, изпълняват и следните дейности:
1. изготвят протоколите за разпит;
2. водят протокол за извършените други 
следствени действия и го изготвят в оконча­
телен вид;
3. изготвят писмени искания до всички уч­
реждения, организации и служби за получаване 
на необходимите данни (информация), свързани 
със следственото дело; 
4. изпълняват всички резолюции и нареж­
дания на военния следовател по движението 
на следственото дело;
5. отговарят за подреждането на доказател­
ствените материали в следственото дело, както 
и за съхранението и опазването на делото до 
окончателното му приключване;
6. прошнуроват, номерират и съставят опис 
на приключените следствени дела;
7. отговарят за съхранението и законосъо­
бразното разпореждане с веществените дока­
зателства по делата. 
(3) Съдебните секретари са пряко подчинени 
на съдебния администратор.
Чл.  87. (1) Съдебният архивар съхранява 
всички приключени дела, преписки и деловодни 
книги, като ги класифицира, архивира и оси­
гурява достъп до тях на правоимащите лица. 
Той осъществява следните функции:
1. приема дела, преписки и други книжа 
за съхраняване след приключване на работата 
по тях;
2. участва в комисии за установяване цен­
ността на документите;
3. поддържа справочници към документите 
във вид на описи, каталози и указатели;
4. организира ползването на архивните 
документи, като лично извършва и изготвя 
всички видове справки, преписи и извлечения 
по предадените дела, книги и документи;
5. грижи се за опазване на архивния фонд 
на прокуратурата;
6. съблюдава сроковете за съхранение на 
документите, като докладва на администра­
тивния ръководител на прокуратурата кои дела 
могат да бъдат унищожени и кои подлежат на 
архивиране в Държавния архивен фонд;
7. участва в комисията, определена да из­
върши физическото унищожаване на документи 
и дела с изтекъл срок на съхранение;
8. подготвя архивните документи за преда­
ването им в съответния държавен архив;
9. поддържа реда на архивното помещение, 
като се грижи за освобождаването на място 
за нови дела.
(2) Съдебният архивар е пряко подчинен на 
съдебния администратор.
Раздел V
Организация на работа в деловодството
Чл. 88. (1) В деловодството на апелативни­
те, военно-апелативната, окръжните, военно-
окръжните и районните прокуратури се водят 
книги и дневници, съответни на действащата 
номенклатура на делата.
(2) В деловодствата на прокуратурите, по­
сочени в ал. 1, се поддържа и унифицираната 
информационна система на Прокуратурата на 
Република България.